b'\n_START_ARTICLE_\nImmunologi\n_START_PARAGRAPH_\nImmunologi er l\xc3\xa6ren om immunforsvaret og er en relativt ung vitenskap. Til tross for dette er immunologi en av de biomedisinske fagomr\xc3\xa5der som utvikler seg raskest. De seneste \xc3\xa5rene er det gjort mange viktige oppdagelser innenfor feltet, noe som blant annet reflekteres i at et stort antall medisinske Nobelpriser er blitt delt ut til immunologer._NEWLINE_Immunologisk forskning dreier seg ikke bare om \xc3\xa5 forst\xc3\xa5 hvordan immunsystemet fungerer. Dette er fortsatt et viktig aspekt, men det f\xc3\xb8lges ogs\xc3\xa5 av et \xc3\xb8nske om \xc3\xa5 kunne p\xc3\xa5virke og utnytte immunresponsen slik at vi blir i bedre stand til \xc3\xa5 forsvare oss mot sykdom. Denne kunnskapen ser vi n\xc3\xa5 muligheter for \xc3\xa5 utnytte, b\xc3\xa5de til \xc3\xa5 yte enda bedre beskyttelse, men ogs\xc3\xa5 til \xc3\xa5 dempe virkningen av en overaktiv immunrespons. Dette siste er for eksempel tilfelle ved forskjellige autoimmune sykdommer som leddgikt, multippel sklerose med flere.\n_START_SECTION_\nPsykonevroimmunologi\n_START_PARAGRAPH_\nPsykonevroimmunologi er studiet av samspillet mellom psykologiske prosesser og nervesystemet/immunsystemet i mennesket._NEWLINE_ _NEWLINE_Psykonevroimmunologi er en tverrfaglig disiplin som omfatter _NEWLINE_psykologi, neuroscience, immunologi, fysiologi, farmakologi, molekyl\xc3\xa6rbiologi, psykiatri, behavioral medicine, infectious diseases, indremedisin, og revmatologi.'